EUROOPA PARLAMENDI RESOLUTSIOON,  
17. aprill 2013,  
tähelepanekutega, mis on Energeetikasektorit Reguleerivate Asutuste Koostööameti 2011. aasta 
eelarve täitmisele heakskiidu andmist käsitleva otsuse lahutamatu osa  
EUROOPA PARLAMENT,  
— võttes arvesse Energeetikasektorit Reguleerivate Asutuste Koostööameti 2011. aasta lõplikku raamatupi ­
damise aastaaruannet,  
— võttes arvesse kontrollikoja aruannet Energeetikasektorit Reguleerivate Asutuste Koostööameti 
eelarveaasta 2011 raamatupidamise aastaaruande kohta koos ameti vastusega (  1 ), 
— võttes arvesse nõukogu 12. veebruari 2013. aasta soovitust (05753/2013 – C7-0041/2013),  
— võttes arvesse Euroopa Liidu toimimise lepingu artiklit 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb 
Euroopa ühenduste üldeelarve suhtes kohaldatavat finantsmäärust, (  2 ) eriti selle artiklit 185,  
— võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 
966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega 
tunnistatakse kehtetuks nõukogu määrus (EÜ, Euratom) nr 1605/2002, (  3 ) eriti selle artiklit 208,  
— võttes arvesse Euroopa Parlamendi ja nõukogu 13. juuli 2009. aasta määrust (EÜ) nr 713/2009, millega 
luuakse Energeetikasektorit Reguleerivate Asutuste Koostööamet, (  4 ) eriti selle artiklit 24,  
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinants ­
määruse kohta asutustele, millele viidatakse Euroopa ühenduste üldeelarve suhtes kohaldatavat finants ­
määrust käsitleva nõukogu määruse (EÜ, Euratom) nr 1605/2002 artiklis 185, (  5 ) eriti selle artiklit 94,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit (A7-0068/2013),  
A. arvestades, et kontrollikoda märkis, et ta sai piisava kindluse Energeetikasektorit Reguleerivate Asutuste 
Koostööameti (edaspidi „amet”) 2011. aasta raamatupidamise aastaaruande usaldusväärsuse ning selle 
aluseks olevate tehingute seaduslikkuse ja korrektsuse kohta;  
B. arvestades, et amet kolis Brüsselist oma töökohta Sloveenias Ljubljanas 1. veebruaril 2011. aastal, 
alustas ametlikult tegevust 3. märtsil 2011. aastal ja saavutas majandusliku sõltumatuse 8. märtsil 
2011. aastal;  
C. arvestades, et ameti eelarve 2011. aastal oli kokku 4 792 345 eurot; arvestades, et liidu panus ameti 
2011. aasta eelarvesse oli 4 362 607,98 eurot (  6 );ET L 308/162 Euroopa Liidu Teataja 16.11.2013  
( 1 ) ELT C 388, 15.12.2012, lk 1.  
( 2 ) EÜT L 248, 16.9.2002, lk 1.  
( 3 ) ELT L 298, 26.10.2012, lk 1.  
( 4 ) ELT L 211, 14.8.2009, lk 1.  
( 5 ) EÜT L 357, 31.12.2002, lk 72.  
( 6 ) Energeetikasektorit Reguleerivate Asutuste Koostööameti 2011. aasta tegevusaruanne, lk 85–91.
Eelarvehaldus ja finantsjuhtimine  
1. tuletab meelde, et liidu esialgne panus 2011. aasta eelarvesse oli 4 362 607,98 eurot; märgib, et see oli 
esimene aasta, mil amet oli majanduslikult sõltumatu;  
2. märgib raamatupidamise aastaaruande põhjal, et ameti esialgne eelarve 2011. aastal oli 5 119 000 eurot 
(kaasa arvatud 119 000 eurot Euroopa Vabakaubanduse Assotsiatsioonile);  
3. võtab raamatupidamise aastaaruande põhjal teadmiseks, et kulukohustustega seoti 67 % assigneeringu ­
test ja makseid tehti 74 % ulatuses kõigist hallatud assigneeringutest;  
Ülekantud assigneeringud  
4. võtab murega teadmiseks kontrollikoja tähelepaneku, et kasutamata assigneeringute ja järgmisse 
eelarveaastasse ülekandmiste suur määr ning maksete madal tase viitavad puudustele eelarve kavanda ­
misel ja täitmisel ning on vastuolus eelarve aastasuse põhimõttega;  
5. aktsepteerib ameti selgitust, et amet pidi esimesel tegevusaastal võtma tööle enamiku töötajaid, mis tõi 
kaasa ametikohtade hilise täitumise ja mõjutas oluliselt eelarve täitmise määra ning hankevajaduste 
hindamist, mistõttu valdav osa hankemenetlustest lükkus aasta lõppu; mõistab, et see tõi omakorda 
kaasa assigneeringute ulatusliku ülekandmise võetud juriidiliste ja eelarveliste kohustuste täitmiseks;  
6. võtab teadmiseks ameti väite, et amet saab nüüd talle määratud ülesandeid ja seonduvat eelarvet 
tõhusamalt täita, ning nõuab selles küsimuses järelmeetmete võtmist ja aruande esitamist eelarve täit ­
misele heakskiidu eest vastutavale institutsioonile;  
Eeskirjadevastaselt tehtud maksed  
7. võtab murega teadmiseks, et 2011. aastal maksis amet 10 839 eurot päevaraha lähetatud ekspertidele, 
kes olid ameti asukohamaa kodanikud, kusjuures need maksed olid vastuolus ameti haldusnõukogu 
vastu võetud riiklike ekspertide lähetamise eeskirjadega, mille kohaselt võib päevaraha maksta vaid 
ajutistele teenistujatele, kes ei ole ameti asukohamaa kodanikud;  
8. võtab teadmiseks, et amet on juba lõpetanud selliste juhtumite korral päevaraha maksmise; nõuab 
selliste maksete eeskirjadevastast laadi arvestades ametilt siiski järelmeetmete võtmist ning seda, et 
amet uuriks võimalusi nõuda põhjendamatult välja makstud päevarahad tagasi ning esitaks selle 
kohta aruande eelarve täitmisele heakskiidu andmise eest vastutavale institutsioonile;  
Töölevõtmise menetlused  
9. võtab teadmiseks kontrollikoja tähelepaneku, et amet peab parandama töölevõtmise menetluste läbi ­
paistvust; nõuab, et amet võtaks selles küsimuses järelmeetmeid ja esitaks võetud meetmete kohta 
eelarve täitmisele heakskiidu andmise eest vastutavale institutsioonile aruande; on seisukohal, et perso ­
nalieeskirjade teatavad sätted võivad tekitada suure halduskoormuse; palub seetõttu komisjonil lubada 
ametitel kohaldada personalieeskirjade artikli 110 puhul teatavat lihtsamat korda;  
10. juhib tähelepanu sellele, et kuigi alaliste töötajate töölevõtmine on nüüdseks lõpule viidud, ei ole ametil 
piisavalt riikide lähetatud eksperte, ning et endiselt on kahtlusi mõnede töötajate tehnilises pädevuses, 
mis võib tekitada ebakindlust ameti töö suhtes; nõuab, et amet võtaks selles küsimuses järelmeetmeid ja 
esitaks võetud meetmete kohta eelarve täitmisele heakskiidu andmise eest vastutavale institutsioonile 
aruande;  
11. nõuab tungivalt, et amet parandaks koostööd riikide reguleerivate asutustega, eelkõige et tagada oma 
töö korraldus vastavalt tõhusatele põhimõtetele, ning seaks sisse alalise peakorteri, mis võimaldab nii 
ametil kui ka riikide reguleerivatel asutustel saavutada olulist kokkuhoidu ning lahendada tekkivad 
transpordi- ja piiratud vahendite probleemid;  
12. viitab eelarve täitmisele heakskiidu andmise otsusele lisatud muude horisontaalsete tähelepanekute 
puhul oma 17. aprilli 2013. aasta resolutsioonile (  1 ) ametite tulemuste, finantsjuhtimise ja kontrolli 
kohta.ET 16.11.2013 Euroopa Liidu Teataja L 308/163  
( 1 ) Vastuvõetud tekstid, P7_TA(2013)0134 (vt käesoleva  Euroopa Liidu Teataja  lk 374).